《招豫亭饮》
宋代·吕南公

爱酒不日醉，多为病相妨。饥虚或伤脾，饮过亦腐肠。

略困尚举或，既颓方卧床。沈迷剧淹旬，得疾岂可禳。

呕泄憎膳食，乖慵岂冠裳。愁醒甫旦朝，衰苶还慨慷。

已复念倾倒，咨呼问瓶缸。妻儿恶吾贫，诫我以死亡。

载读伯伦传，懦祌更强梁。与其忧百年，孰若夭醉乡。

家酿苦屡竭，市沽乏钱囊。进歌五柳陶，聊美天禄扬。

幸近豫亭叟，其人固同方。有田百顷肥，秫稌岁益仓。

怜我数寂寞，招邀共深觞。醒往酩酊归，不悟日月长。

有或致酬酢，肴蔬杂矜张。叟来坐酣酣，肯问味恶良。

我蹇嗜坟史，叟豪乐笙簧。相殊不相关，对酌即两忘。

如此粗适矣，谁犹辨低昂。宁须卖菜佣，岂俟或面郎。

今日又得酒，忍为独沽尝。泔鱼取芳鲜，煮狗到烂香。

及我未病困，𣂏斟足相当。亟来勿踟蹰，午影上北廊。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。